Lover (שיר)

"Lover" (בעברית: "מְאַהֵב") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover.<ref name=":2"></ref> השיר יצא לאור ב-16 באוגוסט 2019, על ידי חברת התקליטים ריפבליק רקורדס, כסינגל השלישי מתוך האלבום.<ref name=":2" /> סוויפט כתבה את השיר לבדה, והפיקה אותו ביחד עם ג'ק אנטונוף. מבחינה מוזיקלית השיר הוא בלדת אינדי פולק וקאנטרי, השואבת השראה משירי פופ הבנויים בקצב איטי. מבחינה לירית, הוא נכתב בהשראת מערכת היחסים שלה עם ג'ו אלווין, ונושאיו העיקריים הם נדרי נישואים, אינטימיות ומסירות.

השיר ספג שבחים ביקורתיים רבים מטעם מבקרי המוזיקה, ששיבחו את איכותו והליריקה שלו. הוא הגיע לעשיריות פותחות במספר נרחב של מדינות, ובין היתר הגיע לעשירייה הפותחת בארצות הברית ובכך הפך לשיר השלישי ברצף מהאלבום שעשה זאת. בנוסף לכך, הגיע למקום השני במצעד רולינג סטון טופ 100. מחוץ לארצות הברית השיר זכה להצלחה גם כן, והגיע לחמישיות הפותחות באוסטרליה, מלזיה, ניו זילנד וסינגפור ולעשירייה הפותחת בקנדה ואירלנד. הווידאו קליפ שלו יצא לאור ב-22 באוגוסט 2019 ובוים על ידי סוויפט ביחד עם דרו קירש ובהשתתפות הרקדן כריסטיאן אוונס. הקליפ נעשה בהשראת חג המולד ועוקב אחר זוג המתגורר בבית בובות שיש בו חדרים בצבעים ייחודיים הממוקם בתוך כדור שלג.

בנוסף לגרסה הרגילה של "Lover", יצאה לו גם גרסת רמיקס בהשתתפות הזמר-היוצר הקנדי שון מנדס. לאחר כשבועיים, יצא לשיר רמיקס נוסף בשם "First Dance Remix". שני הרמיקסים ספגו ביקורות חיוביות ממבקרי המוזיקה. בנוסף אליהם, הוקלטה גם הופעה חיה של סוויפט מבצעת את השיר, וזו הופצה להורדה דיגיטלית ב-17 במאי 2020. השיר היה מועמד לפרס גראמי בקטגוריית "שיר השנה" ולשני פרסי הווידאו קליפים של MTV בקטגוריות "הניהול האמנותי הטוב ביותר" ו"קליפ הפופ הטוב ביותר". בנוסף לכך, הוא הוכתר כ"שיר הטוב ביותר של 2019" על ידי מספר מבקרי מוזיקה. סוויפט הופיעה לראשונה עם "Lover" במהלך טקס פרסי הווידאו קליפים של MTV לשנת 2019.

== רקע ==
[[ג'ק אנטונוף, שהפיק את "Lover" ביחד עם סוויפט.]]
בעת שתיארה את אלבום האולפן השביעי שלה Lover כ"מכתב אהבה למאהב",<ref name=":4"></ref> סוויפט ניסתה להעביר ספקטרום "רגשי" ו"פוגעני" על ידי התבוננות ברגשות הכוללים עצב ובדידות המדמים "מבט רומנטי".<ref></ref> הקלטות האלבום ארכו פחות משלושה חודשים; הן הסתיימו בפברואר 2019.<ref></ref> ג'ק אנטונוף הפיק את האלבום ביחד עם סוויפט; תפקידו הוכרז עם צאתו של "The Archer" ביולי. אנטונוף, שהפיק יחד 11 מתוך 18 הרצועות באלבום וכתב יחד שמונה מהן, שיתף פעולה עם סוויפט ב-"Sweeter than Fiction" (2013), 1989 (2014), "I Don't Wanna Live Forever" (2016) ו-Reputation (2017).<ref></ref>

סוויפט כתבה את השיר מאוחר בלילה אחד בביתה בנאשוויל, טנסי תוך שימוש בפסנתר. היא שלחה תזכיר קולי שלו לג'ק אנטונוף שהפיק אותו ביחד איתה. למחרת, היא טסה לניו יורק כדי לעבוד על השיר עם אנטונוף ומהנדסת ההקלטות לורה סיסק באולפני אלקטריק ליידי. היא השמיעה להם את השיר ולאחר מכן סוויפט ואנטונוף הפיקו את הגרסה הסופית שלו במהלך הפעלת הקלטה בת שש שעות, תוך שימוש בהדהוד, פסנתר ומלוטרון.<ref></ref> סיסק וג'ון רוני הקליטו את השיר ואילו סרבן גניאה עשה לו מיקסינג, עם הנדסה קולית נוספת של ג'ון האנס.<ref></ref> במסגרת ראיון למגזין רולינג סטון אמרה סוויפט על השיר:

שם השיר נחשף יחד עם המילים: "My heart's been borrowed and yours has been blue / All's well that ends well to end up with you" במסגרת ריאיון שקיימה בווג.<ref name=":3"></ref> שלושה ימים לאחר מכן הודיעה סוויפט על תאריך יציאת השיר בטקס פרסי בחירת הנוער.<ref name=":3" /> השיר הופץ כסינגל השלישי מהאלבום ב-16 באוגוסט 2019.<ref></ref><ref name=":7"></ref><ref></ref> בנוסף לקליפ הרגיל של השיר יצא לו גם קליפ מילים.<ref></ref>

== הרכב ומילים ==
"Lover" נכתב על ידי סוויפט עצמה, שהפיקה אותו ביחד עם ג'ק אנטונוף. אורכו 3 דקות ו-41 שניות,<ref></ref><ref></ref> והוא נכתב בסולם של סול מז'ור עם קצב של 74 פעימות בדקה כאשר סוויפט שרה אותו מסולם E<sub>3</sub> לסולם D<sub>5</sub>.<ref></ref> אליס וינסנט מדיילי טלגרף ולואיז ברוטון מאייריש טיימס אפיינו את "Lover" כשיר קאנטרי,<ref name=":8"></ref><ref></ref> אף על פי שג'ייסון ליפשוטז מבילבורד לא הסכים עם קביעה זו; "לא מדובר בשיר קאנטרי, אך הוא בהחלט מזכיר את סגנון השירים שסוויפט כתבה, הפיקה והוציאה בראשית הקריירה שלה".<ref></ref> לארס ברנדל מבילבורד אפיין אותו כשיר פופ.<ref></ref> אנני זלסקי מ-The A.V. Club כינתה את "Lover" כשיר לפיד מסוגת האינדי פולק, והצביעה על השימוש בפיציקטו, ואלס וכלי מיתר.<ref></ref>

ברולינג סטון נאמר כי "Lover" מכיל "מילים עדינות על התמסרות, תוך שימוש במוטיב מוזיקלי בסגנון רטרו".<ref></ref> בבילבורד אותו כ"בלדה ישנה, הוכללת את אווירת שנות ה-60 של המאה ה-20".<ref></ref> קארן גווי מ-NME קבעה כי "ההתמקדות בגיטרה בשיר מזכירה את העבר של סוויפט בו עסקה במוזיקת קאנטרי".<ref></ref> אבי אגוויר מווג תיאר אותו כ"רומנטי, רודף וגם ואלסי" והוסיף כי "הכתיבה שלו ראויה לשבח".<ref name=":4" /> ב-Hindustan Times נכתב שהשיר "נכתב כאילו היה מכתב רומנטי עבור מישהו".<ref></ref> בוואלה נכתב כי השיר הוא בלדה בדומה ל-"The Archer".

בכמה מאמרים שפורסמו אודות השיר השוו את מילותיו למילים של "משהו ישן, משהו חדש".<ref name=":9"></ref> קתרין גילספי מ-Paper הסכימה עם כך וכתבה: "זו בלדת גיטרה מתוקה איטית ומתוקה".<ref></ref> תמרה פואנטס מ-Seventeen כתבה כי המילים בגשר "מרגישות כמו נדרים בחתונה, וככל הנראה רומזות על העובדה שהם (סוויפט ובן הזוג שלה) פתוחים לצעד הבא במערכת היחסים שלהם".<ref></ref> מרי אליזבת' אנדריוטיס מ-Teen Vogue ציינה שהליריקה של "Lover" עשויה להזכיר את זו של "All Too Well" משנת 2012.<ref name=":10"></ref> ראיסה ברונר מטיים תייגה אותו כשיר פופ אקוסטי בהשפעת פולק והוסיפה שהוא עשוי להזכיר את השיר "New Year's Day" משנת 2017.<ref></ref> לואי ברוטון מאייריש טיימס כתב כי "Lover" הוא שיר קאנטרי שנכתב בהשראת שנות ה-90 של המאה ה-20.<ref></ref>

בשנת 2020 סוויפט דיברה על מילות השיר כאשר אמרה: שהשיר עוסק "בשני אנשים שבוחרים לבלות את חייהם ביחד, והם מתכננים את חייהם המשותפים", וכי היא עיצבה את גשר השיר כך שיישמע "כמו כשאנשים כותבים נדרים משלהם וכיצד הם משנים את החלק המסורתי כך שיתאים למערכות היחסים שלהם".<ref></ref> בנוסף לכך, היא אמרה:

למרות שהשיר נחשב לשיר אהבה, באפריל 2024 סוויפט כללה אותו כשיר שנכתב על יגון והכחשה ברשימת שירים תחת הכותרת "חמישה שלבים ללב שבור" שפורסמה לפני יציאתו לאור של "The Tortured Poets Department". על שירים אלה אמרה: "זו רשימה של שירים על מצב שבו אתה כל כך נעול על רעיון כלשהו, שאתה מתקשה לראות את הדגלים האדומים, מה שעלול לגרום לרגעי הכחשה ואולי מעט אשליה."

== וידאו קליפ ==
סוויפט ודרו קירש ביימו את הווידאו קליפ של השיר. ב-15 באוגוסט 2019, סוויפט הודיעה ברשתות החברתיות שלה כי הקליפ יוקרן בבכורה במהלך פגישת שאלות ותשובות בשידור חי ביוטיוב יום לפני צאת האלבום ב-22 באוגוסט 2019.<ref></ref> הקליפ שלו נוצר בהשראת המשפט "You two are dancing in a snow globe round and round" הלקוח מתוך השיר "You Are in Love" מאלבומה החמישי, 1989.<ref name=":5"></ref> בקליפ משתתף הרקדן כריסטיאן אוונס ששימש כרקדן של סוויפט בסיבובי ההופעות "The 1989 World Tour" ו-"Reputation Stadium Tour".<ref name=":5" /> סוויפט חשפה את השתתפותו של אוונס בקליפ במהלך פגישת השאלות והתשובות ביוטיוב וכינתה אותו כ"אחד האנשים המוכשרים ביותר שאני מכירה".<ref></ref> הוא צולם על רקע תפאורה בהוליווד, קליפורניה.<ref></ref> נכון לינואר 2021, הקליפ צבר יותר מ-150 מיליון צפיות ביוטיוב.<ref></ref>
כדור שלג.]]
=== תקציר ===
הקליפ נפתח בסצנה בה רואים ילדה שמקבלת כדור שלג כמתנה לחג המולד. בהמשך, המצלמה מתמקדת כביכול במה שקורה בתוך בית הבובות שנמצא בתוך כדור השלג. בתוך בית הבובות נמצאים סוויפט ואוונס, והוא בעל שבעה חדרים בצבעים שונים וזאת, בנוסף לכך שכל אחד מהם מייצג אלבום אולפן אחר של סוויפט.<ref></ref><ref></ref> בבית הבובות נראים סוויפט ואוונס מנהלים את חייהם המשותפים. בסוף הקליפ, הסצנה חוזרת לילדה שקיבלה את כדור השלג ורואים את סוויפט ואוונס כהורים שלה.<ref name=":6"></ref> בקליפ ישנו שימוש באפקט חסימת צבעים כמו בסצנות בהן נראה הזוג שוחה בבריכת דגים.<ref></ref> מעבר לכך, באחת מהסצנות סוויפט רמזה על המילים של השיר "Cruel Summer" (מתוך Lover) כאשר אחת הסצנות משלבת את המשפט "Devils roll their dice, Angels roll their eyes", שהוא משפט מתוך השיר. בנוסף לכך, היה רמז בקליפ להיכללותו של השיר "Afterglow", כאשר שמו היה כתוב על לוח משחק.<ref></ref>

=== ביקורת ===
סלווטורה מאיקי מ-The Fader כתבה שהקליפ "נראה בדיוק כמו שסרט על חייה של סוויפט ייראה".<ref></ref> מרי אליזבת' אנדריוטיס מ-Teen Vogue השוותה את האפקטים שבו ליצירותיו של וס אנדרסון ושיבחה את הבחירה באוונס כשחקן בקליפ לאור העובדה שאוונס הוא כהה עור ובדרך כלל נהגה סוויפט לבחור לקליפים שלה שחקנים בהירי עור.<ref name=":6" /> לורן הוף מאנטרטיינמנט ויקלי תיארה את הקליפ כ"כל כך רומנטי", ואמרה שהוא אף יותר צבעוני מהקליפ הקודם שלה.<ref></ref>

== ביקורת ==
השיר ספג שבחים רבים ממבקרי המוזיקה, על הלריקה שלו ועל הרגישות שלו, תוך שברולינג סטון הוא דורג במקום ה-7 ברשימת "כל 206 השירים של טיילור סוויפט, לפי דירוג".<ref name=":1"></ref> ג'ייסון ליפשוטז מבילבורד כינה אותו "כשיר שכדאי לכם לרקוד איתו עם בן / בת הזוג בסוף השבוע", ובנוסף החמיא גם לליריקה שלו ועל העובדה שסוויפט כתבה אותו לבד.<ref></ref> לואיז ברוטון מאייריש טיימס אמרה כי "השיר הוא המחווה הגדולה שמוכיחה כי כל כאב הלב עליו סוויפט שרה בעבר היה שווה את זה", וכי "מוטבעות בו ויברציות סתוויות".<ref></ref> קונסטנס גריידי מ-Vox כינה אותו כ"תזכורת מבורכת למה שהפך את סוויפט לכזה כוח בלתי ניתן לעצירה כאשר הגיחה לראשונה לזירת המוזיקה".<ref></ref> אלי בייט מ-BuzzFeed כתב כי השיר הוא "מכתב אהבה לאדם שאתה רוצה להיות איתו לנצח", וציין שהגשר הוא "נדרים לחתונה". ג'יי וויליס מ-GQ ניבא שהשיר יהיה בחירה פופולרית לריקודים ראשונים בחתונות. נורה פרינסיוטי מבוסטון גלוב כינתה את השיר כשיר "ואלס עם גשר מבריק".<ref></ref> ב-Onlife נכתב כי "ישנם שירים ב-Lover שמזכירים איזו כותבת שירים נפלאה ומוכשרת היא ("Cornelia Street", "Miss Americana & the Heartbreak Prince", ושיר הנושא "Lover")".<ref></ref>

קרייג ג'נקינס מ-Vulture כתב כי השיר מזכיר את השיר "Fade into You" של להקת מאזי סטאר ואת גרסת הכיסוי של קאובוי ג'אנקיז לשיר "Sweet Jane".<ref></ref> נייט ג'ונס מאותו המגזין דירג את השיר במקום ה-13 ברשימת "179 השירים הטובים ביותר של טיילור סוויפט, לפי דירוג".<ref name=":11" /> יו מקינטייר מפורבס אמר שלשיר יש "איכות נוסטלגית מקסימה" והוא "ללא ספק יפה, מתוק ובהחלט יכול לגרום לאנשים להתרגש לקראת האלבום", אך הוסיף כי קשה לדמיין שהוא הופך להיות "להיט אמיתי" או "להיט לאורך זמן".<ref name=":7" /> מרי אנדריוטיס מ-Teen Vogue כתבה שהשיר "רומנטי בדיוק כמו שכולם ציפו כמעט", וככל הנראה "שיר חתונה לסוויפטים בכל מקום".<ref name=":10" /> אליסה ביילי מ-Elle פירשה את השיר כאחד משיריה ה"אישיים ביותר" של סוויפט.<ref name=":9" /> אליס וינסנט מדיילי טלגרף העניקה לו ארבעה כוכבים מתוך חמישה ואמרה שהוא "חזרה חביבה לקאנטרי מצד סוויפט".<ref name=":8" /> רוב שפילד מרולינג סטון דירג את "Lover" כשיר השביעי הטוב ביותר של סוויפט בכל הזמנים.<ref name=":1" />

בקוסמופוליטן דירגו את השיר במקום השלישי ברשימת "השירים הטובים ביותר לשנת 2019" תוך שבפיצ'פורק דירגו אותו במקום ה-87 ברשימה דומה.<ref name=":12"></ref> במגזין סלייט נערכה רשימה של "10 השירים הטובים ביותר לשנת 2019", תוך ששיבצו שם את השיר ברשימה.<ref name=":13"></ref> בבילבורד דירגו את השיר במקום ה-21 ברשימת "השירים הטובים ביותר של 2019".<ref name=":14"></ref> במגזין Insider כינו אותו כ"אחד מהשירים הטובים ביותר של 2019 ושל אותו העשור".<ref></ref><ref name=":15"></ref> באתר Genius שיבצו את השיר ברשימת "50 השירים הטובים של 2019",<ref name=":16"></ref> ואילו בעיתון Herald-Tribune כינו אותו כ"שיר הטוב ביותר לשנת 2019".<ref name=":17"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|13
|<ref></ref>
|-
|בילבורד
|100 השירים הטובים ביותר לשנת 2019
|21
|<ref name=":14" />
|-
|ניו יורק פוסט
|השירים הטובים ביותר לשנת 2019
|10
|<ref></ref>
|-
|סלייט
|100 השירים הטובים ביותר לשנת 2019
|נכלל
|<ref name=":13" />
|-
|פיצ'פורק
|100 השירים הטובים ביותר לשנת 2019
|87
|<ref name=":12" />
|-
|קוסמופוליטן
|19 השירים החדשים הטובים ביותר לשנת 2019
|3
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|7
|<ref name=":1" />
|-
|BuzzFeed
|167 השירים הטובים ביותר של טיילור סוויפט, לפי דירוג
|48
|<ref></ref>
|-
|Complex
|50 השירים הטובים ביותר לשנת 2019
|35
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|3
|<ref name=":19" />
|-
|Elite Daily
|15 השירים הטובים ביותר לשנת 2019
|10
|<ref></ref>
|-
|Elle
|19 שירי האהבה הטובים ביותר לשנת 2019
|2
|<ref></ref>
|-
|Genius
|50 השירים הטובים ביותר לשנת 2019
|16
|<ref name=":16" />
|-
|Herald-Tribune
|ספירה לאחור 2019: שירי השנה המובילים
|1
|<ref name=":17" />
|-
|Idolator
|75 שירי הפופ הטובים ביותר לשנת 2019
|63
|<ref></ref>
|-
|Insider
|9 השירים הטובים ביותר ו-9 השירים הגרועים ביותר לשנת 2019
|נכלל
|<ref name=":15" />
|-
|Marie Claire
|השירים החדשים הטובים ביותר לשנת 2019
|נכלל
|<ref></ref>
|-
|NME
|השירים הטובים ביותר של טיילור סוויפט, לפי דירוג
|12
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|6
|<ref></ref>
|-
|The Philadelphia Inquirer
|השירים הטובים ביותר לשנת 2019
|נכלל
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|39
|<ref></ref>
|-
|Us Weekly
|10 השירים הטובים ביותר לשנת 2019
|2
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|13
|<ref name=":11"></ref>
|}

== הצלחה מסחרית ==
השיר הופיע לראשונה במקום ה-19 במצעד הבילבורד הוט 100 ובכך סוויפט הפכה לאמנית עם הכי הרבה שירים שהגיעו לעשרים העליונים במצעד ביחד עם הזמרת-יוצרת האמריקאית מדונה.<ref></ref> לאחר שהווידאו קליפ של השיר יצא לאור, השיר עצמו הגיע למיקום השיא שלו: מקום 10,<ref></ref> ובכך הפכה סוויפט לאמן עם הכי הרבה שירים שהגיעו לעשירייה הפותחת במצעד ביחד עם אלביס פרסלי.<ref></ref> בסך הכול השיר שהה 22 שבועות במצעד. בנוסף לכך, הוא הגיע למקום הראשון במצעד השירים הדיגיטליים ובכך הפך לשיר ה-18 שלה לעשות, זאת כאשר הוא שוהה בראש המצעד במשך שלושה שבועות.<ref></ref>

בקנדה הוט 100 השיר גם זכה להצלחה כאשר הגיע למקום השביעי בשיאו.<ref></ref> באירופה, השיר התברג במקום ה-61 בגרמניה,<ref></ref> במקום התשיעי באירלנד,<ref></ref> במקום ה-12 בסקוטלנד, במקום ה-37 בשוודיה, במקום ה-12 במצעד הסינגלים הבריטי ובמקום ה-52 בשווייץ.<ref></ref><ref></ref><ref></ref> באוסטרליה וניו זילנד השיר זכה להצלחה גם כן כאשר הגיע למקום השלישי בשתי המדינות.<ref></ref><ref></ref>

== פרסים ומועמדויות ==
השיר היה מועמד למספר פרסים, בין היתר לפרס גראמי בקטגוריית "שיר השנה" ובכך הפך לשיר הרביעי של סוויפט שעשה זאת. הקליפ שלו הועמד לשני פרסי VMA בקטגוריות "קליפ הפופ הטוב ביותר" ו"הניהול האמנותי הטוב ביותר".

{| class="wikitable plainrowheaders"
|-
! שנה
! טקס
! פרס
! תוצאה
! מקור
|-
! rowspan="13" scope="row" | 2020
| פרסי גראמי
| שיר השנה
| 
| style="text-align:center;"|<ref></ref>
|-
| פרס גילדת המנהלים האמנותיים על מצוינות בעיצוב הפקה
| פורמט קצר: סדרת אתרים, קליפ או פרסומת
| 
|style="text-align:center;"|<ref></ref>
|-
|rowspan="2" scope="row"| פרסי המוזיקה של iHeartRadio
|גרסת הכיסוי הטובה ביותר <small>(קית' אורבן)</small>
| 
|rowspan="2" scope="row" style="text-align:center;" |<ref name="iHeartAwards2020"></ref>
|-
|הרמיקס הטוב ביותר <small>(רמיקס ביחד עם שון מנדס)</small>
|
|-
| פרסי ובי
| הבימוי האמנותי הטוב ביותר
| 
| style="text-align:center;" |<ref></ref>
|-
|פרסי שירי הזהב והפופ המובילים של RTHK
|10 שיר הזהב הבינלאומיים המובילים
|
| style="text-align:center;" |<ref></ref>
|-
| פרסי המוזיקה של Myx
| הקליפ הבינלאומי של השנה
| 
| style="text-align:center;" |<ref></ref>
|-
| rowspan="2" |פרסי הווידאו קליפים של MTV
|קליפ הפופ הטוב ביותר
| 
| rowspan="2" align="center"|<ref></ref>
|-
|הניהול האמנותי הטוב ביותר
|
|-
| פרסי כותבי השירים של נאשוויל
| עשרה שירים שהלוואי והייתי כותב אותם בעצמי
| 
|style="text-align:center;" |<ref></ref>
|-
| rowspan="2" |פסטיבל הקולנוע הבינלאומי לצילום
|הקליפ הטוב ביותר
| 
| rowspan="2" style="text-align:center;" |<ref></ref>
|-
|הצילום הטוב ביותר
| 
|-
|פרסי MVPA
|עיצוב ההפקה הטוב ביותר בקליפ
| 
| align="center"|<ref></ref>
|-
! rowspan="2" |2021
| rowspan="2" |פרסי הפופ של BMI
|שירים זוכי פרסים
|
| rowspan="2" style="text-align:center;" |<ref></ref>
|-
|המוציא לאור של השנה (סוני/ATV)
|
|-
|}

== הופעה ==
סוויפט ביצעה את השיר לראשונה בטקס פרסי הווידאו קליפים של MTV לשנת 2019.<ref></ref> לאחר מכן, היא הופיעה עם השיר גם בפסטיבל לייב לאונג' של BBC Radio 1.<ref></ref> בהמשך היא הופיעה עימו גם מחוץ לארצות הברית, כאשר ביצעה אותו במסגרת הופעה חד-פעמית (City of Lover) שערכה בצרפת.<ref></ref> לאחר מכן, היא חזרה שוב לקדם את השיר בארצות הברית כאשר הופיעה עימו ב"סאטרדיי נייט לייב",<ref></ref> ובמופע הצדקה "אנחנו יכולים לשרוד".<ref></ref> היא ביצעה אותו בפרויקט "Tiny Desk Concert" המתקיים ביוטיוב מטעם חברת NPR מיוזיק.<ref></ref> היא המשיכה לקדם אותו מחוץ לארצות הברית כאשר הופיעה איתו בשנגחאי, סין במסגרת אירוע מיוחד של יום הרווקים הסיני.<ref></ref>

לאחר מכן, קידמה את "Lover" בארצות הברית כאשר הופיעה איתו בטקס פרסי המוזיקה האמריקאית 2019 כחלק ממחרוזת שירים עימה הופיעה כחלק מקבלת פרס האייקון המיוחד של הטקס.<ref></ref> בהמשך, הופיעה עימו שוב מחוץ לארצות הברית, בפסטיבל ג'ינגל בול שבלונדון, תוך שביצעה אותו גם בפסטיבל ג'ינגל בול ניו יורק.<ref></ref><ref></ref> הופעתה האחרונה עם השיר הייתה בדצמבר באותה השנה, כאשר הופיעה איתו בתוכנית "Strictly Come Dancing".<ref></ref>

בנוסף לכך, הזמר-יוצר האמריקאי קית' אורבן ביצע גרסת כיסוי לשיר בהופעה חיה.<ref></ref> אותה הגרסה קיבלה מועמדות בטקס פרסי המוזיקה של iHeartRadio, בקטגוריית "גרסת הכיסוי הטובה ביותר".<ref name="iHeartAwards2020" />

== קרדיטים וצוות ==
כל הקרדיטים שלהלן לקוחים מטיידל.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000<small></small>
|-
!ארצות הברית (RIAA)<ref></ref>
|פלטינה 2×
|2,000,000<small></small>
|-
!דנמרק (IFPI Denmark)<ref></ref>
|זהב
|45,000<small></small>
|-
!הממלכה המאוחדת (BPI)<ref></ref>
|פלטינה
|600,000<small></small>
|-
!נורווגיה (IFPI Norway)<ref></ref>
|זהב
|30,000<small></small>
|-
!ניו זילנד (RMNZ)
|זהב
|15,000<small></small>
|-
!פולין (ZPAV)<ref></ref>
|פלטינה
|20,000<small></small>
|-
!פורטוגל (AFP)<ref></ref>
|פלטינה
|10,000<small></small>
|-
!קנדה (Music Canada)<ref name=":0"></ref>
|פלטינה 3×
|240,000<small></small>
|-
| colspan="3" |<small> מכירות + הזרמת מדיה בלבד</small>
|}

== רמיקס ==

ב-13 בנובמבר 2019, סוויפט הודיעה בהפתעה על יציאתה של גרסה מחודשת לשיר, הכוללת כלי נגינה חדשים וקטע אותו הקליט הזמר-יוצר הקנדי שון מנדס.<ref></ref> את הקטע שהקליט, כתב מנדס בעצמו, תוך שלקרדיטים של השיר התווסף גם הפזמונאי סקוט האריס.<ref></ref> זובין טאקר, הגיטריסט והמהנדס של מנדס, הצהיר באינסטגרם כי מנדס הקליט את שירתו שבוע בלבד לפני יציאתו הרשמית של הרמיקס, בזמן שהופיע בבריזבן, אוסטרליה וניו זילנד במסגרת סיבוב ההופעות השלישי שלו "Shawn Mendes: The Tour".<ref></ref>

=== ביקורת ===
הרמיקס עם שון מנדס ספג ביקורות חיוביות. בריטני וינסנט מ-MTV כינתה את הרמיקס כ"המנון יפהפה המתעלה על המקור", תוך שהוסיפה ש"שון מעניק לו את הטעם שלו, עם מילים משוכתבות שראויות לשבח בפני עצמן. "Lover" כבר היה שיר אהבה חמים ונעים, אבל הרמיקס בהחלט הביא אותו למקום חדש".<ref></ref> ג'אל גולדפיין מ-Paper כתבה כי "מנדס מביא את גורם המתיקות של השיר לכמיליון", וטענה שהוא "מהנה".<ref></ref> בפרוגי נכתב "אהבנו את הגרסה המקורית אך אנו לא יכולים להתעלם בקול המדהים של מנדס שמוסיף לשיר".<ref></ref>

האנה ישרוף מ-USA Today שיבחה את הרמיקס, ואמרה כי השניים "הפיחו חיים חדשים ברצועת האלבום השביעית הרומנטית של סוויפט, והפכו את הבלדה שלה לדואט עם בתים טריים והרמוניות שיגרמו למעריצים להתאהב מחדש".<ref></ref> הרמיקס קיבל מועמדות בטקס פרסי המוזיקה של iHeartRadio בקטגוריית "הרמיקס הטוב ביותר".<ref name="iHeartAwards2020" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|67
|<ref name=":19"></ref>
|}

=== גרסאות אחרות ===
ב-26 בנובמבר 2019 יצא לאור רמיקס נוסף בשם "", בו נעשה שימוש במוזיקה של תזמורת. רמיקס זה שימש את סוויפט להופעתה בטקס פרסי המוזיקה האמריקאית 2019, במהלכה הופיעה עם מחרוזת של שירים בעקבות זכייתה בפרס האייקון.<ref></ref> המונח "first dance" מתייחס לריקוד הראשון של זוג שזה עתה נישא.<ref name=":18"></ref>

הרמיקס ספג ביקורות חיוביות מטעם מבקרי המוזיקה, שכינו אותו כ"רומנטי יותר" ו"מעורר חשק לרקוד", יותר מהגרסה המקורית. דריק רוסיניול מ-Uproxx תיאר את הרמיקס כ"קליט, רענן ומסעיר יותר מהמקור" ו"שיר החתונה המושלם שנוצר ממש לריקוד ראשון ורגשי".<ref></ref> רג'ינה סטאר מ-iHeartRadio אמרה שהרמיקס הוא "גרסה רומנטית עוד יותר" ו"ביצוע שובה לב ומקסים שנעשה מושלם יותר לנשף".<ref></ref> אמילי בלפיור מ-E! News החמיאה לרמיקס ואמרה שהוא "היפה ביותר שלה".<ref></ref> ב-CapitalFM הפנו כלפיו ביקורת חיובית גם כן.<ref name=":18" />

בנוסף לגרסה זו, יצאה גרסת הופעה חיה בשם "" שהוקלטה במופע חד-פעמי שערכה הזמרת בפריז. לאחר ההופעה, גרסה זו יצאה להורדה דיגיטלית.<ref></ref>

ב-4 במרץ 2020 הזמרים נייל הורן ופלטשר הוציאו גרסת כיסוי לשיר בשם "Lover – Recorded at Air Studios, London", באופן אקסקלוסיבי לספוטיפיי במסגרת פרויקט המוזיקה Spotify Singles. גרסת הכיסוי תוארה כ"שיר רוק, פופ רוק ובלדה עוצמתית, בניגוד לגרסה המקורית שנחשבת לשקטה יותר ומכילה מוזיקת פולק".<ref></ref><ref></ref> הורן הביע את אהבתו לגרסה המקורית של השיר כאשר כינה אותה כ"קלאסיקה" ואמר כי זהו השיר האהוב עליו באלבום. על החלטתו לבצע גרסת כיסוי לשיר אמר: "השיר הוא אחד השירים האהובים עלי ששמעתי הרבה זמן וטיילור היא חברה טובה. נקווה שהיא אוהבת את זה".<ref></ref>

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
!ניו זילנד (RMNZ)<ref></ref>
|זהב
|15,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders" border="1"
! scope="col" |אזור
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |מקור
|-
! scope="row" |כלל העולם
|16 באוגוסט 2019
|הזרמת מוזיקה • הורדה דיגיטלית
| rowspan="4" |מקורית
|ריפבליק
| align="center" |<ref name=":2" />
|-
! scope="row" |הממלכה המאוחדת
|17 באוגוסט 2019
| rowspan="2" |רדיו להיטים עכשוויים
|וירג'ין EMI
| align="center" |<ref></ref>
|-
! scope="row" |איטליה
|6 בספטמבר 2019
|יוניברסל
| align="center" |<ref></ref>
|-
! scope="row" |ארצות הברית
|14 בספטמבר 2019
|רדיו להיטים עכשוויים • רדיו להיטים עכשוויים למבוגרים
| rowspan="2" |ריפבליק
| align="center" |<ref></ref>
|-
! scope="row" |כלל העולם
|13 בנובמבר 2019
|סטרימינג • הורדה דיגיטלית
| rowspan="3" |רמיקס ביחד עם שון מנדס
| align="center" |<ref></ref>
|-
! scope="row" |אוסטרליה
| rowspan="2" |15 בנובמבר 2019
| rowspan="2" |רדיו להיטים עכשוויים
|יוניברסל • ריפבליק
|style="text-align:center;"|<ref></ref>
|-
! scope="row" |איטליה
|יוניברסל
|style="text-align:center;"|<ref></ref>
|-
! rowspan="2" scope="row" |כלל העולם
|26 בנובמבר 2019
| rowspan="2" |סטרימינג • הורדה דיגיטלית
|רמיקס <small>("First Dance")</small>
| rowspan="2" |ריפבליק
| align="center" |<ref></ref>
|-
|17 במאי 2020
|גרסת לייב
| align="center" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי טיילור סוויפט
קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי טיילור סוויפט
קטגוריה:שירי לפידים
קטגוריה:בלדות פולק
קטגוריה:בלדות פופ
קטגוריה:בלדות קאנטרי
קטגוריה:שירי פולק
קטגוריה:סינגלים בהוצאת ריפבליק רקורדס